ÚRAD VLÁDY SLOVENSKEJ REPUBLIKY
                  sekcia vládnej legislatívy

           																                                            Na rokovanie vlády SR
        dňa 22. augusta 2001
         K materiálu č. 5632/2001
         K bodu č. 4

S t a n o v i s k o
k legislatívnemu zámeru  návrhu zákona o obrane Slovenskej republiky ________________________________________________________________         

I

   	  Legislatívny zámer návrhu zákona o obrane Slovenskej republiky na rokovanie vlády Slovenskej republiky predkladá minister obrany J. Stank v novom znení.

                                                               II

 Podľa predloženého legislatívneho zámeru návrhu zákona o obrane Slovenskej republiky  má byť vypracovaný zákon,  ktorý má  problematiku obrany Slovenskej republiky upravoviť komplexne. Pri vypracúvaní  nového znenia návrhu zákona predkladateľ  zohľadnil aj dokument „Vojenská stratégia Slovenskej republiky“, ktorý vláda schválila uznesením č.698 dňa 12. júla 2001. Doterajšia právna úprava, najmä ústavný zákon č. 10/1969 Zb. o Rade obrany štátu a zákon č.40/1961 Zb. o obrane Československej socialistickej republiky v znení neskorších predpisov, je už prekonaná, nezodpovedá zmeneným spoločenským, ekonomickým a politickým pomerom  v Slovenskej republike a nevytvára dostatočné predpoklady pre realizáciu reformy ozbrojených síl. Nový zákon, ktorý bude vypracovaný na základe predloženého legislatívneho zámeru, má upraviť spoločenské vzťahy na úseku obrany Slovenskej republiky, ustanoviť povinnosti štátnym orgánom, obciam a vyšším územným celkom, právnickým osobám a fyzickým osobám na príprave  na obranu štátu a na zapojenie sa do  štruktúr kolektívnej bezpečnosti ako aj zodpovednosť a sankcie za porušenie týchto povinností.

Legislatívna rada vlády Slovenskej republiky prerokovala legislatívny zámer návrhu zákona o obrane Slovenskej republiky  12. júna 2001 a odporučila predkladateľovi  legislatívny zámer dopracovať a na rokovanie vlády predložiť legislatívny zámer v novom znení, ktorom budú jej pripomienky a odporúčania zapracované. 

Pokiaľ ide o dosah pripravovanej právnej úpravy na štátny rozpočet, podľa predkladateľa zo zákona v roku 2002 ani v nasledujúcich rokoch  nevyplynú  zvýšené nároky na štátny rozpočet.

III

   	   Sekcia vládnej legislatívy Úradu vlády Slovenskej republiky konštatuje, že do predloženého nového znenia legislatívneho zámeru návrhu zákona o obrane Slovenskej  republiky  sú pripomienky a odporúčania Legislatívnej rady vlády Slovenskej republiky sčasti zapracované, preto odporúčame vláde predložený legislatívny zámer  s c h v á l i ť  s tým, že pri príprave návrhu zákona o obrane Slovenskej republiky bude potrebné venovať osobitnú pozornosť najmä

1.	vymedzeniu pojmov „obrana Slovenskej republiky“, „riadenie obrany“, „obranné plánovanie“, „obranná infraštruktúra“,

2.	ustanoveniu orgánov riadenia obrany a vymedzeniu ich pôsobnosti resp. právomoci ,

3.	vymedzeniu pôsobnosti Ministerstva obrany Slovenskej obrany na úseku „riadenia“ pri mobilizácii ozbrojených síl, a to aj vo vzťahu  k ustanoveniam zákona o ozbrojených silách,

4.	vymedzeniu pôsobnosti ďalších ministerstiev a ostatných ústredných    orgánov štátnej správy, a to aj vzhľadom na nový zákon o organizácii  ústrednej štátnej správy, ktorým  sa má zrušiť zákon Slovenskej národnej  rady č.347/1990 Zb., návrh ktorého je v legislatívnom procese (predpokla1. januára 2002daná účinnosť ),

5.	vyjadriť vzťah k iným zákonom, najmä k zákonu č. 351/1996 Z.z. Branný zákon v znení neskorších predpisov, k zákonu Slovenskej  národnej rady č.369/1990 Zb. o obecnom zriadení v znení neskorších predpisov, ale aj k zákonom č.302/2001 Z.z. o samospráve vyšších územných celkov (zákon  o samosprávnych krajoch),

6.	vymedzeniu práv a  povinností určených právnických osôb a určených fyzických osôb, vrátane vyjadrenia vzťahu k pracovnoprávnym predpisom, pri určení povinnosti poskytnúť vecné prostriedky riešenia náhrady za ich poskytnutie,

7.	úprave otázok súvisiacich s vyvlastnením nehnuteľností vo verejnom záujme na účely obrany v skrátenom konaní, a to vo vzťahu k platnému zákonu č. 50/1976 Zb. o územnom plánovaní a stavebnom poriadku v znení neskorších predpisov,

8.	úprave otázok  prípravy občanov na obranu, a to aj vo  väzbe na „školské predpisy“,

9.	definovaniu osobitne skutkových podstát priestupkov a osobitne skutkových podstát správnych deliktov,

10.	 úprave konania podľa tohto zákona , najmä pokiaľ by úprava bola odlišná  od zákona o správnom konaní,

11.	súladu návrhu zákona  s Ústavou Slovenskej republiky.

Bratislava 17. augusta 2001
Vypracovala: T. Gottliebová

                                                                           Štefan   G r m a n
                                                                                    generálny riaditeľ sekcie
                                                                                          vládnej legislatívy